da en da nl ca da da de es da da da da da da da da da da da da da en nb nb da nb da da da da de da da da nb da da da da da da da da da nl da en da da es nl da
Aarhus Havn leverer fortsat fremgang i første halvår 2022 | Aarhus Havn
12.8.2022 12:35:54 CEST | Aarhus Havn
Aarhus Havn har i første halvår 2022 oplevet en vækst på cirka 7,5 procent i den samlede godsomsætning målt i ton. Sammenlignet med 2021 er det især containerdrift, fast bulk og krydstogtanløb, der er i fremgang.
Aarhus Havn har i første halvår af 2022 håndteret endnu større mænger gods end i et ellers travlt 2021. Samlet har havnen håndteret knap 5,3 millioner ton gods i de første seks måneder af året, og det er en vækst på 7,5 procent.
Containerhåndteringen er et af de store forretningsområder på Aarhus Havn, som er landets største på netop dette område. Og antallet af containere er også steget i første halvår 2022. Hele 361.545 teus (Twenty-foot Equivalent Units) har været igennem havnen, og det er en vækst på 1,67 procentpoint sammenlignet med de første seks måneder af 2021.
– Den flotte fremgang viser, at Aarhus Havn har en stærk markedsposition, som mange virksomheder vælger at bruge til både import og eksport. Det er vi selvfølgelig glade for. Det betyder nemlig også fremgang for Aarhus, Østjylland og resten af landet. Men på grund af de usikkerheder, der er i den globale økonomi lige nu, forventer vi dog, at udviklingen bliver mere flad i resten af året, forklarer CEO Thomas Haber Borch.
Vækst og nye aktører kan give pladsproblemer
Med de stigende godsmængder og flere nye aktører på vej til Aarhus Havn er rammerne på havnen mere trange i år end for blot et år siden. Flere af de store logistikoperatører ønsker mere areal på havnen i Aarhus, men det er stadig mere vanskeligt at imødekomme.
– Vi har tidligere i år lavet en ny aftale med Royal Arctic Line, der øger antallet af containere med 5-10 procent. Og med både eksisterende og nye kunder, der skal bruge plads, begynder vores kapacitet at være fyldt godt op. Samtidig har vi generelt godset liggende i længere perioder end tidligere på grund af de logistikforandringer, der er skabt i kølvandet på Corona, og det kræver også ekstra plads, siger havnedirektøren.
Han håber, at Aarhus Havns kapacitet kan udvides til at matche kundernes efterspørgsel i de kommende år, fordi det er vigtigt både for erhvervslivets og for Østjyllands udvikling, at havnen fortsætter fremgangen.
Udover væksten på containerområdet er det blandt andet vegetabilske olier, korn og biobrændsler, der er med til at øge væksten. Samtidig har markant flere byggematerialer også fundet vejen forbi Aarhus Havn – for eksempel er der brugt store mængder granitskærver til jernbanestrækninger hidtil i år.
Første halvår af 2022 har også budt på betydelig vækst i antallet af krydstogtskibe, der anløber Aarhus Havn. Stigningen skyldes dels genåbningen efter Corona-pandemien, dels at Aarhus i år bliver valgt til af flere krydstogtrederier, som på grund af krigen i Ukraine ikke kan anløbe i Østeuropa.
Thomas Haber Borch, CEO, Aarhus Havn, telefon 2814 0397, email: thab@portofaarhus.dk
Information om Aarhus Havn
Aarhus Havn er landets største erhvervshavn, og vi er hele Danmarks havn i kraft af vores store markedsandele. Vi er markant størst på containerområdet med en markedsandel på ca. 65 pct., og vi er desuden den største, offentlige bulkhavn. Det betyder, at en meget stor del af de danske forbrugsvarer kommer ind i landet via Aarhus Havn, ligesom en markant del af dansk eksport afskibes via havnens finmaskede net af sejlruter ud i hele verden. Aarhus Havn er desuden en betydelig færgehavn, som årligt betjener ca. 1.300.000 personbiler og mere end 3 mio. passagerer. Området Aarhus havn er et aktivt erhvervsområde med ca. 150 virksomheder, der tilsammen skaber et grundlag for ca. 10.000 arbejdspladser og en årlig værditilvækst på 6 mia. kr.
Følg pressemeddelelser fra Aarhus Havn
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aarhus Havn
Ny analyse slår fast: Der er et stort behov for udvidelse af Aarhus Havn14.9.2022 17:50:50 CEST | Pressemeddelelse
I en netop offentliggjort analyse, som rådgivningsvirksomheden Rambøll har udarbejdet, konkluderes det, at der er stort behov for en udvidelse af Aarhus Havn.
Ny aftale sikrer Aarhus Havn 100 procent grøn strøm fra NRGi23.8.2022 08:09:45 CEST | Pressemeddelelse
Aarhus Havn og NRGi har indgået en 10-årig aftale, der sikrer bæredygtig og klimavenlig strøm fra et nyetableret vedvarende energianlæg.
Ny analyse: Aarhus Havn skaber mere end 17.000 jobs24.5.2022 12:05:29 CEST | Pressemeddelelse
Aarhus Havns aktiviteter er med til at skabe arbejdspladser, milliarder i skatteindtægter og vækst til både Aarhus Kommune og resten af landet. En ny beskæftigelsesanalyse fra konsulenthuset Incentive viser, at antallet af havnerelaterede jobs er steget markant i de senere år.
Aarhus Havn løfter bæredygtighed til et nyt niveau22.3.2022 09:20:59 CET | Pressemeddelelse
Driftsdirektør Anne Zachariassen har sammen med sit bæredygtighedsteam netop udgivet virksomhedens tredje bæredygtighedsrapport, som for første gang også rapporterer på scope 3 (CO2-aftryk fra hele værdikæden), hvor man altså hidtil kun har rapporteret på scope 1+2 (virksomhedens egne CO2-aftryk).
Solidt resultat i et uroligt marked17.3.2022 08:51:52 CET | Pressemeddelelse
Selvom 2021 var året, hvor de internationale forsyningskæder brød sammen, lykkedes det Aarhus Havn at realisere en omsætning på 288 mio. kr. svarende til en fremgang på 10 pct. i forhold til året før. Ud af den omsætning gav driften et overskud (EBIT) på 75 mio. kr., hvilket er ca. 6 pct. mere end i 2020.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022